User:LittleMato/sandbox

Стефан Николов Вълев (10 April 1935–03 March 2009) - български графичен дизайнер, промишлен дизайнер и илюстратор, един от основателите на българския промишлен дизайн.

Роден в Раднево, град близо до Стара Загора в Южна България (тогава Царство България). Баща му Никола Вълев бил аптекар, емигрирал през 1946 в Швейцария по политически причини. На семейството му било забранено да напусне България и било репресирано от комунистическата диктатура. През 1956 г. Стефан бил изпратен в един от комунистическите концентрационни лагери Белене разположен на остров Персин, на река Дунав, където прекарал 14 месеца. В последствие той бил приет за студент в НХА (Национална Художествена Академия) в столицата София, и след двукратно изключване заради политическа несъвместимост с принципите на комунистическото общество, най-сетне успява да завърши образованието си по стенопис при проф. Георги Богданов.

След отбиване на военната си служба Стефан Вълев работил няколко години на свободна практика като илюстратор и графичен дизайнер, след което започнал работа в Централен Институт за Промишлена Естетика, ЦИПЕ в София. Там той се изявил като графичен дизайнер, творчески ръководител и промишлен дизайнер сред група млади и талантливи художници, дизайнери и инженери. През 1965 той бил назначен за началник на отдел "Визуална комуникация и промишлен дизайн", по-късно преименуван на отдел "Информация". Стефан работил на тази длъжност до 1990. Създател на разнообразни инсталации и декоративни елементи в Национален дворец на културата (НДК) и Крематориума в София, стотици запазени знаци, илюстрации, плакати, проекти за промишлен дизайн и т.н. Той проектирал и първия български автомобил наречен Мото-купе както и множество продукти от ежедневието. Стефан има редица публикации в бюлетина "Дизайн" на ЦИПЕ (Централен Институт за Промишлена Естетика), в списание "Промишлена естетика и декоративно изкуство" и т.н. Негов проект е и новата графична визия на Агенцията за българите в чужбина и списание "Ек".

Заради професионализма си Стефан Вълев е бил избиран за член на няколко Държавни комисии, и за председател на Ведомствена комисия по дизайн. Той е носител на наградата "Златни ръце" и други почетни награди.

През 2008 Вълев публикува книгата "Олтара на опустошението" (ISBN 978-954-427-778-9) , съдържаща негова съвременна поезия и илюстрирана от автора.